**Ādažu novada domes**

**iepirkuma**

**„Sadzīves atkritumu apsaimniekošana Ādažu novadā”**

**(ID.Nr. ĀND 2018/60)**

iepirkuma komisijas sēdes

# **PROTOKOLS Nr.05-30-2018/60-7**

|  |  |
| --- | --- |
| Ādažos | **2018. gada 26.septembrī** |

## **Sēde sākās:**

## Komisijas priekšsēdētājs atklāj sēdi plkst. 09.00.

**Sēdē piedalās:**

|  |  |
| --- | --- |
| Komisijas priekšsēdētājs:Komisijas locekļi:Galvenā iepirkumu speciāliste: | Valērijs BulānsEverita KāpaHalfors KrastsUģis DambisArtis BrūversAlīna Liepiņa-Jākobsone |

**Komisijas izveides pamats:**

Ādažu novada domes 2017.gada 22.augusta lēmums Nr. 194 un Ādažu novada domes 2018.gada 13.aprīļa lēmums Nr. 72.

**Darba kārtībā:**

Atklātā konkursa „Sadzīves atkritumu apsaimniekošana Ādažu novadā”, Ādažu novadā” (ID. Nr.: ĀND 2018/60) pārtraukšana.

**Darba gaita:**

1. V. Bulāns atgādina, ka 2018.gada 21.septembrī (Prot. Nr. 05-30-2018/60-6) tika pieņemts lēmums piešķirt līguma slēgšanas tiesības iepirkumā SIA “Eco Baltia vide”, pamatojoties uz nolikuma 10.4. punktā noteikto. Kopējā līgumcena – 1 800 000.00 euro bez PVN.
2. V. Bulāns informē, ka 2018.gada 25.septembrī notika Ādažu novada domes sēde (Protokollēmums Nr. 23§32), kurā Ādažu novada dome (turpmāk – dome) iepazinās ar ziņojumu par sadzīves atkritumu apsaimniekošanas iepirkumā saņemtajiem piedāvājumiem.

Dome apsprieda, ka paredzams, ka no 2019.gada līdz 2025.gadam 1 m³ sadzīves atkritumu savākšanas vidējās izmaksas (bez pievienotās vērtības nodokļa (turpmāk – PVN)) būs EUR 22,12/m³, jeb EUR 112,35 tonnā (SIA “Eco Baltia vide” piedāvājums) un EUR 24,22/ m³, jeb EUR 122,85 tonnā (SIA “Clean R” piedāvājums).

No 2018.gada 1.janvāra maksa par sadzīves atkritumu apsaimniekošanu Ādažu novadā ir EUR 6,83, bez PVN, tādejādi, sadārdzinājums 2019.gada martā pieaugs orientējoši par 300 %.

Ņemot vērā, ka iesniegtie piedāvājumi būtiski sadārdzina sadzīves atkritumu apsaimniekošanas izmaksas turpmākajos gados, dome uzskata par nepieciešamu atgriezties pie atkritumu maksas aprēķina pēc tilpuma, respektīvi, ir nepieciešams pārtraukt esošo iepirkumu, grozīt sasitošos Noteikumus Nr.15/2018 “Par sadzīves atkritumu apsaimniekošanu Ādažu novadā” (turpmāk – Noteikumi) un izsludināt jaunu iepirkumu.

**Ņemot vērā iepriekšminēto, Dome nolēma:**

1. Pārtraukt sadzīves atkritumu apsaimniekošanas iepirkumu Nr.ĀND2018/60.
2. Veikt grozījumus Noteikumos, atsakoties no izvedamo atkritumu svēršanas metodes, kā arī uzdot Juridiskajai un iepirkuma daļai sagatavot attiecīgus grozījumus Noteikumos izskatīšanai Attīstības komitejas sēdē š.g. oktobrī
3. Pēc Noteikumu grozījumu spēkā stāšanās izsludināt jaunu iepirkumu sadzīves atkritumu apsaimniekošanai Ādažu novada administratīvajā teritorijā.
4. SID sagatavot priekšlikumus šķirotā atkritumu savākšanas laukuma apsaimniekošanai un ziņot par priekšlikumiem novembra Attīstības komitejas sēdē.
5. Ņemot vērā iepriekšminēto, Iepirkumu komisija apspriež, ka iepirkuma pārtraukšanai ir objektīvs pamatojums.

**Komisija vienbalsīgi nolemj:**

1. **Pārtraukt atklātu konkursu „Sadzīves atkritumu apsaimniekošana Ādažu novadā”, Ādažu novadā” (ID. Nr.: ĀND 2018/60)**, **pamatojoties uz Ādažu novada domes protokollēmumu Nr. 23§32 un 28.02.2017. Ministru kabineta noteikumu Nr. 107 “Iepirkuma procedūru un metu konkursu norises kārtība” 230.punktu.**
2. **Ievietot informāciju par iepirkuma pārtraukšanu EIS sistēmā;**
3. **Paziņot par pieņemto lēmumu pretendentiem, ievietot informāciju ĀND un IUB mājaslapās.**

**Sēdi slēdz:**

Komisijas priekšsēdētājs sēdi slēdz plkst. 10:00.

**Pielikumā:**

1. Info vēstules pretendentiem;
2. Publikāciju izdrukas no ĀND un IUB mājaslapām.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

Komisijas locekļi:

 \_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

 \_\_\_\_\_\_\_\_\_\_\_\_\_\_\_\_\_\_\_\_\_ H. Krasts

 \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

Galvenā iepirkumu speciāliste: \_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone